Neil Patrick Harris

**Neil Patrick Harris** (Albuquerque, Nuevu Méjicu, 15 de juñu de 1973) es un atol, cantanti, escrebiol, ilusionista, comedianti i diretol estaunidensi. Los papelis más destacaus dela su carrera encluyin el papel prencipal en *[[Doogie Howser, M. D.]]*, el de *[[Barney Stinson]]* en *[[How I Met Your Mother]]*, una versión novelá de sí mesmu ena trilogía *Harold & Kumar,* el papel protagonista ena serii web musical de Joss Whedon *[[Dr. Horrible's Sing-Along Blog]]* i l'de L'Analista en Matrix Resurrections.

Hue l'anfitrión dela 63.ª entrega delos Premios Tony el 7 de juñu de 2009 i del númeru 61 delos Premios Primetime Emmy el 20 de setiembri de 2009.

El 7 de marçu de 2010, hizu una aparición sorpresa ena 82.ª edición Premius dela Academia, ena entrega del primel númeru musical. El 21 d'abostu de 2010, ruchó dos premius Emmy ena categoría d'artis creativas. El 11 de diciembri de 2010, Harris fue anfitrión delos Spike Vídeo Game Awards, dantis de sel-lu tamién ena 65.ª entrega delos Premius Tony el 12 de juñu de 2011.

Al añu siguienti, obtuvu el premiu comu mejol atol de comedia enos Premius People's Choice 2012. El 9 de juñu de 2013 Harris fue el presentaol dela 67.ª edición delos Premius Tony, lograndu, sobri tó col númeru d'apertura, sel considerau pol abondus comu unu delos mehoris showman dela estoria. Presentó la 87.ª entrega delos Premios Óscar el 22 de hebreru de 2015.

Fue nombrau comu una delas cien pressonas más influyentis dela revista *[[Time]]* en 2010, i en setiembri de 2011 Harris fue galardonau cola estrella númeru 587 ena secion de televisión nel Paseu dela Fama de Hollywood.

## Biografía
### Primerus añus

Harris tuvu nacencia en Albuquerque, Nuevu Méjicu, i creció en Ruidoso (Nuevu Méjicu). Los sus pairis, Sheila i Ron, tenían un restoranti. Estudió en La Cueva High School en Albuquerque i participó ativamenti n'atividais dela escuela i en teatrus musicalis. Se graduó con honoris en 1991.

### Vía profissional
Saltó ala fama con 16 añus al enterpretal al dotol *[[Doogie Howser, M. D.|Doogie Howser]]* duranti 97 episodius dela essitosa serii televisiva *[[Doogie Howser, M.D.]]* (1989-1993).

Duranti la década delos añus 90 atuó en diferentis seriis televisivas comu atol episóicu. Fueraparti tamién participó en abondus telefilmes.

Consiguió un rol secundariu de gran importancia ena pinícula de coltu de ciencia fición *[[Starship Troopers (pinícula)|Starship Troopers]]* de Paul Verhoeven.

Atuó en *[[The Next Best Thing]]* (2002) comu David, el noviu del pressonahi enterpretau pol Rupert Everett. Amás, realizó un cameu en *[[Will & Grace|Will i Grace]]* comu alguien que se dedica a convertil alos omosexualis en eterosexualis i termina pol destapal que realmenti le gustan los ombris.

Juntu a Anne Heche protagonizó, en Broadway, *[[Proof (serii de televisión)|Proof]]* (2002) i un añu más tardi enterpretó al Maestru de Ceremonias en *[[Cabaret (musical)|Cabaret]]*, juntu a Deborah Gibson i Tom Bosley. En 2004 enterpretó a un assessinu en serii en *[[Law & Order: Criminal Intent]]* i se parodió a sí mesmu en *[[Harold & Kumar Go to White Castle]]* i enas sus dos secuelas.

### Dendi How I Met Your Mother ata ogañu

La vía deste atol escambió en 2005 con *[[How I Met Your Mother]]*, serii ena que enterpretó a Barney Stinson. 
 En 2009 presentó la gala delos premius Tony, tantu del teatru comu dela televisión, i estuvu nominau pol el su papel de Barney Stinson comu Mejol Atol Secundariu nuna serii de comedia. Fue essi mesmu añu quandu hizu el númeru d'apertura ena gala delos Oscar. I, en 2010, ruchó dos Emmy. En 2011 le fue concedía la estrella númeru 587, ena categoría televisión, nel paseu dela fama de Hollywood.

### Vía pressonal

Neil Patrick Harris se declaró púbricamenti gay el 4 de noviembri de 2006, a travis dela revista *[[People]]*, afirmandu lo siguienti: *«La mirá púbrica siempri fue amabli conmigu i, ata hazi pocu, e síu capás de vivil una vía abondu normal. Agora pareci qu'á especulación i enterés sobri la mi vía privá i relacionis. [...] m'alegra dissipal qualquiel rumol o malentendíu i estoi ciertamenti orgullosu d'izil que soi un ombri gay satisfechu cola mi situación i viviendu una vía plena, i me sientu entavía más afortunau pol trebajal con henti maravillosa ena professión qu'amu.»*

Pol otra parti, en setiembri de 2007 acudió alos premius Emmy col su noviu, el tamién atol David Burtka. El su novialgu fue confirmau duranti una entrevista en *[[The Ellen DeGeneres Show|The Ellen DeGeneres show]]*. N'abostu de 2010 anunció vía Twitter qu'él i la su pareha sedrín pairis de mellizus n'otoñu pol vientri d'alquilel. Los mellizus, Gideon Scott, un varón, i Harper Grace, una niña, tuvun nacencia el 12 d'otubri de 2010.

N'abostu de 2014, endispués de 10 añus de relación, él i David Burtka contraherun matrimoñu nuna ceremonia íntima celebrá n'Italia ala que solu asistierun amigus i familiaris cercanus. Contarun cola presencia de Elton John, quien amenizó la receción.

## Trayetoria profissional

### Televisión

;Papeleis prencipalis

;Cameus i aparicionis ocasionalis
Serii Dexter resurreción.

### Seriis d'animación

### Pinículas

### Teatru

*[[Hedwig and the Angry Inch]]* (2014)

*A Snow White Christmas* (2011)

*Assassins* (2004)

*[[Cabaret (musical)|Cabaret]]* (2003)

*[[Proof]]* (2002)

*Sweeney Todd, the demon barber of Fleet Street In Concert* (2001)

*[[Rent]]* (1997-2001)

*Company* (2011)

### Internet

*[[Dr. Horrible's Sing-Along Blog]]* (3 episodius, 2008)

### Videojuegus

*[[Saints Row 2]]* (2008) - Veteran Child (Vos)

*[[Eat Lead: The Return of Matt Hazard]]* (2009) - Wallace "Wally" Wellesly (vos)

*[[Spider-Man: Shattered Dimensions]]* (2010) - Spider-Man (vos)

*Rock of the Dead* (2010) - Vosis

*[[Saints Row IV]]* (2013) - Veteran Child (vos)

*Marvel's Deadpool VR* (2025) - Deadpool (vos)
## Premius

## Referencias

## Enlacis esternus
* Neil Patrick Harris interview at AOL Television Wayback|url=https://web.archive.org/web/20181215223344/http://television.aol.com/tv-celebrity-interviews/neil-patrick-harris |date=20181215223344
* A question and answer session with Harris at Broadway.com
* Neil Patrick Harris and Marc Kudisch - *Downstage Center* audio interview at American Theatre Wing.org
* Video: 9/06 Interview on myfoxla.com
* Neil Patrick Harris Comes Out as "Content Gay Man"